**A szöveg makroszerkezete (feladatlap)**

1. ***Melyik szöveg milyen szerkezettípusú?***
2. Az 1-es feladat példaszövege \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Weöres Sándor: Témák és variációk \_\_\_\_\_\_\_\_\_\_\_\_\_\_\_\_\_\_\_\_\_
4. Honoré de Balzac: Goriot apó (részlet) \_\_\_\_\_\_\_\_\_\_\_\_\_\_\_\_\_\_\_\_\_\_
5. Boccaccio: Dekameron (A sólyom feláldozása) \_\_\_\_\_\_\_\_\_\_\_\_\_\_\_\_\_\_
6. Paul Verlaine: Holdfény \_\_\_\_\_\_\_\_\_\_\_\_\_\_\_\_\_
7. [Tisza partján mandulafa virágzik…] \_\_\_\_\_\_\_\_\_\_\_\_\_\_\_\_\_\_\_\_\_\_
8. Mi értékesebb: a beszéd vagy a hallgatás? \_\_\_\_\_\_\_\_\_\_\_\_\_\_\_\_\_\_

**Népdal**

**[Tisza partján mandulafa virágzik…]**

Tisza partján mandulafa virágzik,

A virágja vízbe hull és elázik.

Terem még a mandulafa mandulát;

tTtinnl

TiszaTiszaTisza partján nevelik a szép leányt.

Tisza partján jegenyefa virágzik;

A virágja vízbe hull és elázik.

Terem még a jegenyefa jegenyét;

Tisza partján nevelik a szép legényt.

**Weöres Sándor: TÉMA ÉS VARIÁCIÓK (részlet)**

   Ma szép nap van, csupa sugárzás, futkosnak a kutyák az árokszélen és mindenki remekül tölti az időt, még a rabkocsiból is nóta hangzik.

Ma szép sugárzás van, csupa idő, kutyáznak az árokszélek a futkosásban és a nap nótával tölt mindenkit, még a hangzásból is rabkocsi remekel.

Ma szép futkosás van, csupa mindenki, sugárzik az árokszél a kutyákra és az idő remekül tölti a napot, még a hangban is nóta rabkocsizik.

Ma szép kutya van, csupa futkosás, rabkocsi nótáz telten és mindenki hangosan remekel az árokszélen, még a napból is idő sugárzik.

**Paul Verlaine: Holdfény** *(Szabó Lőrinc fordítása)*

Különös táj a lelked: nagy csapat  
álarcos vendég jár táncolva benne;  
lantot vernek, de köntösük alatt  
a bolond szív mintha szomoru lenne.  
  
Dalolnak, s zeng az édes, enyhe moll:  
életművészet! Ámor győztes üdve!  
De nem hiszik, amit a száj dalol,  
s a holdfény beleragyog énekükbe,  
  
a szép s bús holdfény, csöndes zuhatag,  
melyben álom száll a madárra halkan,  
s vadul felsírnak a szökőkutak,  
a nagy karcsú szökőkutak a parkban.

**Honoré de Balzac: Goriot apó (részlet)**

A földszint kiválóan megfelel a polgári penziók céljának: első nagy szobáját a két utcai ablak világítja meg, üvegezett ajtó a bejárása. Ebből a szalonból nyílik az ebédlő, ezt lépcsőház választja el a konyhától, a lépcsőfokok beeresztett fáját fölkefélik. Nincs szomorúbb látvány, mint ez a szalon, ülő bútorain fakó és fényes csíkozású a lószőrvászon huzat. Közepén kerekasztal, Szent Anna-márványból faragott fedőlapján kopott aranycirádás, fehér porcelán készlet díszlik, amilyent manapság mindenfelé látni.

**Mi értékesebb: a beszéd vagy a hallgatás?**

Egyszer a milétosziak követeket küldtek Athénbe segélykérés végett. Démoszthenész[[1]](#footnote-1) ellenezte a segélynyújtást, s a gyűlésen kifejtette, hogy sem a milétosziak nem méltók a segítségre, sem Athénnek nincs semmi haszna az ügyből. A döntést másnapra halasztották. Délután a milétosziak elmentek Démoszthenészhez, s kérték, ne szónokoljon ellenük a másnapi gyűlésen. Démoszthenész hallgatásáért pénzt kért, s a kívánt összeget meg is kapta. Másnap Démoszthenész nyakát gyapjúkendőbe burkolva jelent meg a tárgyaláson, és azt mondta, hogy nem tud felszólalni a milétosziak ellen, mert torokgyulladása van. Ekkor valaki a népből közbekiáltott:

* Nem torok -, hanem pénzgyulladásod van!

Ebből az esetből Démoszthenész nem csinált titkot, sőt dicsekedett vele. Amikor ugyanis a drámaíró Arisztodémosztól megkérdezte, mennyit kap játékáért, s ez azt felelte, hogy egy talentumot, Démoszthenész így szólt:

* No, én többet kaptam azért, hogy hallgassak!

1. ***A lineáris elbeszélés szerkezetét az időrend felbonthatja pl. az „in medias res” kezdéssel. Szerkesszétek újra a füzetbe írva a Mi értékesebb: a beszéd vagy a hallgatás? című történetet úgy, hogy a dolgok közepébe vágva kezdődjenek az események, és később derüljön fény az előzményekre****!*

1. Kiváló görög szónok Kr.e. 384-322 [↑](#footnote-ref-1)